open-index/open-wikipedia-markdown huggingface dataset:
Onnenonkijat

**Onnenonkijat** on Billy Wilderin ohjaama satiirinen komedia vuodelta 1966. Wilder käsikirjoitti sen yhdessä pitkäaikaisen yhteistyökumppaninsa I. A. L. Diamondin kanssa. 

Tarinassa lakimies (Walter Matthau) huomaa tilaisuuden rahanansaintaan, kun hänen lankonsa, kuvaaja (Jack Lemmon) loukkaantuu jalkapallokentän laidalla, mutta vakuutusyhtiö epäilee asiassa vilunkia. Elokuvanteon aikana Matthau sai sydänkohtauksen ja laihtui sairautensa aikana huomattavasti, ja siksi hän joutuu pitämään takkia sen jälkeen kuvatuissa kohtauksissa. Hänet palkittiin roolista Oscarilla. Elokuva kertoo  huippuunsa nousevasta ahneudesta. Sitä on luonnehdittu Hitchcockin *[[Takaikkuna]]n* käänteisversioksi, jossa etsivät tarkkailevat epäiltyjä mikrofonein ja kameroin.

## Näyttelijät

## Vastaanotto
*[[The New York Times]]in* kriitikot valitsivat *Onnenonkijat* vuonna 2004 yhdeksi kaikkien aikojen tuhannesta parhaasta elokuvasta.

## Lähteet

## Aiheesta muualla
*
Geoduck

**Geoduck** (*Panopea generosa*) on koillisen Tyynenmeren rannikolla esiintyvä suurikokoinen, merenpohjaan kaivautuva simpukkalaji. Varttunut geoduck elää pohjamudassa metrin syvyydessä. Sieltä työntyy ylös pohjan pintaan simpukan vahva kaksiputkinen sifoni, jonka kautta se kierrättää ruumiiseensa ravintohiukkasia ja happea sisältävää merivettä. Tyypillisesti geoduckin paino on kilon molemmin puolin, mutta suurimmat painavat useita kiloja. Laji saavuttaa suurimman kokonsa noin 15-vuotiaana, mutta voi elää jopa 168-vuotiaaksi. 

Geoduckia pyydetään kaupallisesti suuria määriä sen pääesiintymisalueilla Washingtonin osavaltiossa ja Brittiläisessä Kolumbiassa. Suurin osa populaatiosta elää 3–25 metrin syvyydellä, josta sukeltajat keräävät simpukoita yksitellen painevesitekniikan avulla. Viime aikoina on aloitettu geoduckin viljely vuorovesimatalikoilla. Rantapyyntiä harjoitetaan myös vapaa-ajankalastuksena. Kiinassa ja Japanissa geoduckia arvostetaan herkkuruokana ja sen kilohinta on kymmeniä euroja. Sen arvellaan vaikuttavan syöjän seksuaaliseen kykyyn.

## Lähteet
*Geoduck Clams Fishing & Shellfishing. Washington Department of Fish & Wildlife
*Geoduck Clam - Panopea abrupta Puget Sound Shorelines. Washington State, Department of Ecology.

### Viitteet
Asko Kaikusalo

**Asko Kullervo Kaikusalo** (4. helmikuuta 1941 Helsinki – 10. toukokuuta 2012 Luhanka) oli suomalainen luonnontutkija ja tietokirjailija, joka teki pitkän uran akateemisten piirien ulkopuolisena luonnontutkijana. Koulutukseltaan Kaikusalo oli ylioppilas. Kirjoittajana Kaikusalo teki merkittävää työtä pikkunisäkkäiden parissa ja erityisesti myyräseurannassa. Viimeisessä omaelämäkerrallisessa kirjassaan *Sopulipoluilla* hän kertoo tutkijanuransa alkuvaiheista 50 vuotta aikaisemmin. Eläintutkijana Asko Kaikusalo avusti professori Olavi Kalelan projekteissa. Hänen kiinnostuksensa kohteena olivat yli 40 vuotta nimenomaan sopulit, joiden parissa hän teki paljon maastotöitä. Kaikusalo kirjoitti juttuja myös Eläinmaailma-lehteen.

## Julkaisut
* *Suomen pikkunisäkkäät: 56 kuvaa*, Uolevi Skarén, Asko Kaikusalo, valokuvat ja piirrokset: Urpo Häyrinen et al.. Otava, 1966 
* *Euroopan nisäkkäät*, Värikuvat: Paul Barrue, Engl. laitoksesta A field guide to the mammals of Britain and Europe suomeksi toim. Asko Kaikusalo, Käsikirjoituksen osittain tark. Göran Bergman. Tammi, 1968 
* *Lemmikkieläimet*, Piirrokset tekijän. Tammi, 1970. 
* *Hiiristoori*, Kuvat: Asko Kaikusalo ja Teuvo Suominen. Tammi, 1971. 
* *Tarujen tunturit*, kuvat: Yrjö Metsälä. WSOY, 1974 
* *Kololinnut ja muut pökkelöpesijät*, Hannu Hautala, tekstit: Asko Kaikusalo, Erkki Kellomäki, toim. ja suunnittelu: Hannu Hautala et al.. Suomen luonnonsuojelun tuki, 1977 
* *Uhatut eläimemme: Suomen luonnonsuojeluliiton teemakirja*, toim.: Kaija Keskinen, piirrokset: Seppo Leinonen, karttapiirrokset: Asko Kaikusalo ja Kaija Keskinen, kuvat: Luonnonkuva-arkisto. Suomen luonnonsuojelun tuki, 1981 
* *Mighty northern fells*, Seppo Keränen, Asko Kaikusalo, English transl.: Richard Hayhurst. Weilin + Göös, 1989. 
* *Suurtunturit*, Seppo Keränen, teksti: Asko Kaikusalo. Weilin + Göös, 1989. 
* *Luontomme arvot: Lopen luonnosta ja sen suojelusta*, Aulis Ansalehto, Asko Kaikusalo, Harri Willberg. Lopen ympäristönsuojelulautakunta, 1991 
* *Kiekusen kesä: eväitä luontoharrastukseen*. Suomen luonnonsuojelun tuki, 2000 
* *Nisäkkäät*, Juha Valste, valokuvat: Asko Kaikusalo et al., jälkipiirrokset: Markku Laitinen WSOY, .2001 
* *Katoavan naalin jäljillä*, Asko Kaikusalo, Heikki Henttonen, avustavat kirjoittajat: Kari Kyrö ja Matti Mela .WSOY, 2002 
* *Sopulipoluilla*, valokuvat: Asko Kaikusalo Tammi, 2003 
* *Diet and breeding biology of the Rough-legged Buzzard Buteo lagopus in Northern Finnish Lapland*, Johan Tast, Asko Kaikusalo & Martti Lagerström University of Helsinki, Kilpisjärvi Biological Station, 2010

## Lähteet

## Aiheesta muualla
*Rotanpyytäjä Asko Kaikusalo (YLE Elävä arkisto, 39 min 33 s, video vuodelta 1997)
*Marita Vokkolainen: Kiekunen kehuu itseään (Outa.fi -verkkolehti 1/2011)
*Karvakansan kaveri Asko Kaikusalo haluaisi tietää, kuinka kauas tunturisopulin vaellushurma kantaa HS.fi:n kirja-arvostelu 26.4.2003
Old Ways

**Old Ways** on Neil Youngin albumi vuodelta 1985.

## Kappaleet
Kaikki kappaleet Neil Young, jos ei toisin mainita

#
#
#
#
#
#
#
#
#
#

## Kokoonpano
*Neil Young – kitara, banjo, huuliharppu, laulu
*Waylon Jennings – kitara, laulu
*Willie Nelson – kitara, laulu
*Rufus Thibodeaux – viulu
*Ben Keith – pedal steel- kitara, dobro
*Tim Drummond – basso
*Karl Himmel – rummut
*Joe Allen – basso (sähkö- & pystybasso)
*Ralph Mooney – pedal steel guitar
*Hargus "Pig" Robbins – piano
*Gordon Terry – viulu
*Joe Osborn – basso
*Anthony Crawford – mandoliini, laulu
*Terry Lee McMillan – huuliharppu, Munniharppu
*Béla Fleck – banjo
*Bobby Thompson – banjo
*David Kirby – kitara
*Grant Boatwright – kitara
*Johnny Christopher – kitara
*Ray Edenton – kitara
*Gove Scrivenor – autoharp
*Farrell Morris – lyömäsoittimet
*Marty Stuart – mandoliini
*Carl Gorodetzky – viulu
*Spooner Oldham – piano
*Larry Byrom – laulu
*Rick Palombi – laulu
*Doana Cooper – laulu
*Denise Draper – laulu
*Gail Davies – laulu
*Betsy Hammer – laulu
*Pam Rose – laulu
*Janis Oliver-Gill – laulu
*Mary Ann Kennedy – laulu
*Kristine Oliver-Arnold – laulu
*Leona Williams – laulu
*Jouset:
**Carl Gorodetsky
**George Binkley
**John Borg
**Roy Christensen
**Virginia Christensen
**Charles Everett
**Larry Harvin
**Mark Hembree
**Lee Larrison
**Betty McDonald
**Dennis Molchan
**Pamela Sixfin
**Mark Tanner
**David Vanderkooi
**Gary Vanosdale
**Carol Walker
**Stephanie Woolf

## Arviot
* Allmusic: 
* Robert Christgau: B

## Aiheesta muualla
* Old Ways discogs.com -sivustolla

## Lähteet
* CD-levy GED24068

### Viitteet
Fincumet

**Fincumet Oy** on Ikaalisissa toimiva kaapeleiden ja muiden metallien kierrätykseen erikoistunut perheyritys. Se on perustettu vuonna 1992. Yhtiöllä on romukaapeleiden käsittelemiseksi Ikaalisissa Suomen suurin granulointilinja. Yritys valmistaa erilaisia kontteja ja jätepuristimia. Metallien kierrätyksen ja maahantuonnin lisäksi Fincumet valmistuttaa ja maahantuo kuorma-autojen vaihtolavoja.

Vuonna 2023 yrityksen liikevaihto oli noin 600 000 euroa, josta valtaosa tuli viennistä.

## Lähteet

## Aiheesta muualla
* Fincumet Oy kotisivu
A. U. Santaheini

**Arvo Uljas Santaheini** (21. lokakuuta 1899 Lapväärtti – 10. syyskuuta 1990 Karijoki) oli suomalainen kansanlaulaja ja kirjailija.

Santaheini kävi kansakoulun. Hän toimi maanviljelijänä Lapväärtissä vuosina 1924–1969. Santaheini asui suomenruotsalaisen Lapväärtin Dagsmark-nimisessä taajamassa, mutta omien sanojensa mukaan piti itseään enemmän karijokisena. Santaheini siirsi kirkonkirjansa vuonna 1986 Karijoen seurakuntaan. Santaheini oli taitava laulaja ja hän opetti pojalleen tanssisoittaja Paavo Santaheinille laulaen melodioita, jotka Paavo sitten opetteli soittamaan viululla.

Santaheinin vanhemmat olivat maanviljelijä Karl (Kalle) August Santaheini ja Ida (o.s. Kankalo). Puoliso oli Maria (o.s. Rantaprosi) vuodesta 1918.

## Teoksia
* *Suorannan talo: erään suvun tarina*. Suupohjan kirjapaino, Kristiinankaupunki 1977
* *Orpopojan tie*. Omakustanne, Karijoki 1979
* *Tilta ja Rannan Salu*. Kristiinan sanomalehti, Kristiinankaupunki 1981
* *Viheriän laakson salaisuus: romaani 1900-luvun alkuvaiheilta*. Kristiinan sanomalehti, Kristiinankaupunki 1984

## Lähteet
* 

### Viitteet
Belgian Grand Prix 2012

**Belgian Grand Prix 2012** (virallisesti **2012 Formula 1 Shell Belgian Grand Prix**) oli Formula 1 -kauden 2012 12. osakilpailu, joka ajettiin 2. syyskuuta Circuit de Spa-Francorchamps'n moottoriradalla Belgiassa.

## Viikonlopun aikataulu ja sää

## Vapaat harjoitukset
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. HRT:n Dani Clos ajoi Narain Karthikeyanin tilalla.

## Aika-ajo
Paalupaikalle ajoi ylivoimaisesti Jenson Button. Kimi Räikkönen ajoi aika-ajoissa neljänteen lähtöruutuun, mutta nousi yhden pykälän Pastor Maldonadon saatua lähtöruuturangaistuksen. Heikki Kovalainen oli aika-ajoissa yhdeksästoista, mutta nousi yhden pykälän Nico Rosbergin saatua rangaistuksen.

### Tulokset

* Pastor Maldonadon sijoitusta pudotettiin kolmella lähtöruudulla hänen estettyään aika-ajojen ensimmäisessä osiossa Nico Hülkenbergiä.
* Mark Webberin ja Nico Rosbergin sijoitusta pudotettiin viidellä lähtöruudulla vaihdelaatikon vaihtamisen takia.

## Kilpailu
Lähdössä sattui raju kolari jossa osallisina olivat Romain Grosjean, Lewis Hamilton, Fernando Alonso, Sergio Pérez ja Kamui Kobayashi. Grosjean todettiin syylliseksi kolariin ja hänelle langetettiin yhden osakilpailun ajokielto. Jenson Button hallitsi kisaa mielin määrin ja ajoi ylivoimaisesti kauden toiseen voittoonsa. Kimi Räikkönen oli kilpailun kolmas. Heikki Kovalainen oli seitsemästoista.

### Tulokset

### Johtokierrokset

## Muuta
* Michael Schumacherin 300:s kilpailu.
* Jenson Buttonin viimeinen paalupaikka.
* Kamui Kobayashin ensimmäinen eturivi.
* Bruno Sennan ensimmäinen nopein kierros.

## Katso myös
* GP2 Belgian Grand Prix 2012
* GP3 Belgian Grand Prix 2012
* Porsche Supercup Belgian Grand Prix 2012

## Lähteet

## Aiheesta muualla
Heimer Virkkunen

**Heimer Adolf Virkkunen** (sukunimi vuoteen 1906 *Snellman* ; 27. lokakuuta 1899 Oulu – 29. joulukuuta 1968) oli suomalainen rovasti ja kirjailija.

Virkkunen toimi 1920-luvulla Helsingin NMKY:n ja Suomen Nuorten Kristillisen Liiton palveluksessa. Hänestä tuli 1930 Suomen evankelis-luterilaisen kirkon ensimmäinen nuorisopastori. Vieraillessan 1927 NMKY:n Springfieldin opistossa Massachusettsissa Yhdysvalloissa Virkkunen tutustui siellä lentopalloon, ja Suomeen palattuaan hän käynnisti pelin harrastuksen erityisesti NMKY:n piirissä. Vuonna 1931 Virkkunen oli aloitteentekijänä, kun Helsingin seurakuntien kesäkotitoiminta alkoi Helsingin Mustasaaressa.

## Teoksia
* *Pappina, ylioppilaana ja autonkuljettajana : kuvia ja kuvauksia valtameren takaa*. Otava 1928
* *Keskustelukysymyksiä : elämänkysymyksiä käsittelevää aineistoa keskustelupiirejä varten*. WSOY 1930
* *Henkilökohtainen sielunhoito*. WSOY 1933, 2. painos 1959
* *Nuorukaisten sielunhoito*. WSOY 1935
* *Poikien hartauskirja* ; toim. Heimer Virkkunen. WSOY 1939, 4. painos 1953
* *Taisteluun nuorten puolesta*. Kirkon nuoriso, Helsinki 1947
* *Jumala kutsuu sinua*. Agricola-seuran traktaattisarja 6. Agricola-seura, Helsinki 1951
* *Päivittäin : raamatunlukuopas 1*. Kirkon nuoriso, Helsinki 1954
* *Sielunhoitoavustajan opas*. Kuva ja sana, Helsinki 1956

## Kirjallisuutta
* Raili Vihonen : *Heimer Virkkunen, nuorisorovasti : Neljä vuosikymmentä seurakuntaelämää Helsingin keskustassa*. Vanhankirkon seurakunta 1995 

## Lähteet
* 
* Vantaan Lentopallo : tiedotearkisto 1.8.2006 : Veteraaneille ensimmäisen Mustasaari-turnauksen voitto 
* Mustasaaren historia lyhyesti
Santo Rocco Gangemi

**Santo Rocco Gangemi** (s. 16. elokuuta 1961 Messina) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 28. kesäkuuta 1986 ja nimitettiin apostoliseksi nuntiukseksi Salomonsaarille sekä Umbriaticon titulaariarkkipiispaksi 27. tammikuuta 2012. Piispaksi vihkiminen seurasi 17. maaliskuuta. Pääkonsekraattorina toimi Angelo Sodano, jota avustivat Calogero La Piana ja Giovanni Angelo Becciu.

24. maaliskuuta 2012 Gangemi sai lisäksi nimityksen apostoliseksi nuntiukseksi Papua-Uuteen-Guineaan. Hän erosi tehtävistään sekä Papua-Uudessa-Guineassa että Salomonsaarilla 16. huhtikuuta 2013. 6. marraskuuta 2013 hän sai nimityksen apostoliseksi nuntiukseksi Guineaan.

## Lähteet
Arturo Lona Reyes

**Arturo Lona Reyes** (1. marraskuuta 1925 Aguascalientes – 31. lokakuuta 2020) oli meksikolainen roomalaiskatolinen piispa. Hänet vihittiin papiksi 15. elokuuta 1952 ja nimitettiin Tehuantepecin hiippakunnan johtoon 4. toukokuuta 1971. Piispaksi vihkiminen seurasi 15. elokuuta. Pääkonsekraattorina toimi Manuel Jerónimo Yerena y Camarena, jota avustivat Serafín Vásquez Elizalde ja Bartolomé Carrasco Briseño.

Lona Reyes jäi eläkkeelle 25. marraskuuta 2000.

## Lähteet
Mint Tattoo (albumi)

**Mint Tattoo** on Mint Tattoo -yhtyeen vuonna 1968 julkaistu albumi.

## Kappaleet

# *Sister Bleu* - 4'00
# *Leper's Epitaph* - 1'30
# *Policeman's Ball* - 2'46
# *Littal Lieu Lieu's Revenge* - 0'13
# *Faces of Roses* - 3'37
# *I'm Talking About You* - 3'22
# *Wrong Way Girl* - 3'37
# *Scorpio Woman* - 6'49
# *Mark of the Beast* - 2'35
# *Moanin*' - 4'21
# *With Love* - 2'32
# *I Hear the Spirits* - 3'26

## Muusikot
* Ralph Burns Kellogg - Basso, kosketinsoittimet, lyömäsoittimet, laulu, taustalaulu
* Bruce Stephens - kitara, komppikitara, kazoopilli, laulu, taustalaulu
* Greg Thomas- rummut, lyömäsoittimet

## Lähteet

* CD-levy AK 015CD (Akarma)
Hugo Manuel Salaberry Goyeneche

**Hugo Manuel Salaberry Goyeneche** (s. 7. maaliskuuta 1952 San Andrés de Giles) on argentiinalainen roomalaiskatolinen piispa. Hän kuuluu jesuiittoihin. Hän sai pappisvihkimyksensä 3. joulukuuta 1985, ja hänet nimitettiin Azulin hiippakunnan johtoon 24. toukokuuta 2006. Piispaksi vihkiminen seurasi 21. elokuuta. Pääkonsekraattorina toimi Jorge Mario Bergoglio, jota avustivat Emilio Bianchi di Cárcano ja Guillermo José Garlatti.

## Lähteet
Níkos Lymperópoulos

**Nikólaos ”Níkos” Lymperópoulos** (sukunimi usein muodossa *Liberópoulos*, , s. 4. elokuuta 1975 Filiatrá, Kreikka) on kreikkalainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa AEK Ateenaa. Lymperópoulos on uniikki pelaaja Kreikassa, sillä sekä AEK Ateenan että Panathinaikosin fanit palvovat häntä. Joukkueiden välisen kilpailun vuoksi tätä tapahtuu hyvin harvoin. Hän on ainoa pelaaja, joka on kymmenen parhaan maalintekijän joukossa kummassakin seurassa.

Lymperópoulos on kuulunut myös Kreikan maajoukkueeseen vuodesta 1996 asti. Hän on edustanut maataan kaksissa eri arvokilpailuissa: vuosien 2008 ja 2012 EM-kilpailuissa.

## Seurajoukkueura
### Alkuvaiheet
Lymperópoulos aloitti ammattilaisuransa Kreikan neljänneksi korkeimmalla sarjatasolla Delta Ethnikissä Erani Filiatronissa. Hän siirtyi vuonna 1994 Kreikan toiseksi korkeimmalle sarjatasolle Beta Ethnikin Kalamataan. Joukkue nousi Alfa Ethnikiin, ja Lymperópoulos teki 30 ottelussa 11 maalia. Lupaavan kauden jälkeen AEK Ateena ja Olympiakos yrittivät hankkia häntä kesällä 1996, mutta Panathinaikos hankki hänet.

### Panathinaikos
Kesällä 1996 Lymperópoulos siirtyi Panathinaikosiin. Joukkueen päästessä Mestarien liigan välieriin italialaiset Juventus ja Hellas Verona kiinnostuivat hänestä, mutta Lymperópoulos päätti jäädä Panathinaikosiin. Vuonna 2003 hän riitautui Panathinaikosin hallituksen kanssa, jonka jälkeen Lymperópoulos jätti välittömästi seuran. Hän teki joukkueessa 186 liigaottelussa yhteensä 72 maalia. Lymperópoulos valittiin Panathinaikos-vuosinaan Kreikan nuoreksi pelaajaksi vuonna 1996 ja Kreikan vuoden jalkapalloilijaksi vuonna 2000. Hän oli 16 osumallaan Alfa Ethnikin paras maalintekijä vuonna 2003.

## Lähteet
Eläköön nuoruus!

**Eläköön nuoruus!** on Jaakko Pakkasvirran Postisäästöpankille tekemä värillinen lyhytdokumentti vuodelta 1968. Dokumentissa esiintyy rockyhtye Blues Section.

*Helsingin Sanomien* Paula Talaskivi katsoi elokuvaa kiinnostuneena, mutta sanoi sen antavan varsin kapean ja keinotekoisen kuvan nuorisosta. Hän kirjoitti dokumentin tarpeellisuudesta: ”–&nbsp;– elokuva varmasti irrottaa kielenkannat, etenkin jos se esitetään alustuksena jossakin kerho- tai kokoustilaisuudessa, missä on läsnä myös sellaista kypsän iän väkeä, joka vielä uskaltaa sanoa joissakin asioissa nuorisoa vastaankin, olla säälittelemättä tai pitämättä heitä maailmanhistorian ainoana nuorisona, –&nbsp;–”.

## Näyttelijät
* Hannu Oravisto

## Esiintyjät
* Jim Pembroke 
* Hasse Walli  
* Eero Koivistoinen  
* Pekka Sarmanto  
* Ronnie Österberg  
* Blues Section

## Lähteet
Kaaoksen Ystävät

**Kaaoksen Ystävät** on vuonna 2010 perustettu tamperelainen viisihenkinen yhtye, joka soittaa suomenkielistä grunge rockia. Aiemmin yhtye tunnettiin nimellä Jukka Ruostila & Kaaoksen Ystävät.

Yhtye on saanut paljon radiosoittoa eri radiokanavilla, kuten YleX:llä, Radio 957:ssa, Radio Jyväskylässä ja Radio Cityllä. Yhtyeen kappale ”Eteinen” oli YleX:n Uuden musiikin iltavuoron viikon tehobiisi heinäkuussa 2011 ja single "Pietari Brahe" oli viikon tehona 2014. 

Kaaoksen ystävillä on keikkamyyntisopimus NEM Agencyn kanssa. 

## Kokoonpano
*Jukka Ruostila – laulu
*Timo Hyvönen – kitara
*Heikki Kokko – kitara
*Lauri Heikkilä – basso
*Antto Tuomainen – rummut

## Julkaisut
*Punainen Aurinko -ep (2011)
*Ei ihan vielä / Hiekkalinnat -single (2012)
*Pietari Brahe -single (2014)
*Loppu -albumi (2014)

## Lähteet

## Aiheesta muualla
* Yhtyeen kotisivut
* Yhtyeen Facebook-sivu
* Jukka Ruostila & Kaaoksen Ystävät Infernon keikka-arvostelussa
Patrick Daniel Koroma

**Patrick Daniel Koroma** (4. toukokuuta 1950 – 14. joulukuuta 2018) oli sierraleonelainen roomalaiskatolinen piispa. Hänet vihittiin papiksi 18. joulukuuta 1977 ja nimitettiin Keneman hiippakunnan johtoon 26. huhtikuuta 2002. Piispaksi vihkiminen seurasi 29. kesäkuuta. Pääkonsekraattorina toimi Joseph Henry Ganda, jota avustivat John C. O'Riordan ja George Biguzzi.

## Lähteet
Colin Cameron Davies

**Colin Cameron Davies** (10. kesäkuuta 1924 Las Palmas de Gran Canaria – 8. tammikuuta 2017) oli espanjalainen roomalaiskatolinen piispa. Hänet vihittiin Mill Hill -lähetyssaarnaajien papiksi 13. heinäkuuta 1952 ja nimitettiin Ngongin prefektiksi Keniaan 9. heinäkuuta 1964, sitten piispaksi 9. joulukuuta 1976. Piispaksi vihkiminen seurasi 27. helmikuuta 1977. Pääkonsekraattorina toimi Maurice Michael Otunga, jota avustivat Agostino Cacciavillan ja John Njenga.

Davies osallistui Vatikaanin toiseen kirkolliskokoukseen. Hän jäi eläkkeelle 23. marraskuuta 2002.

## Lähteet
Cornelius Schilder

**Cornelius Schilder** (s. 19. syyskuuta 1941 Westwoud) on alankomaalainen roomalaiskatolinen piispa. Hänet vihittiin Mill Hill -lähetyssaarnaajien papiksi 29. kesäkuuta 1968 ja nimitettiin Ngongin hiippakunnan piispaksi Keniaan 23. marraskuuta 2002. Piispaksi konsekroinnin suoritti 25. tammikuuta 2003 Giovanni Tonucci, jota avustivat Colin Cameron Davies ja John Njue.

Schilder erosi tehtävistään hiippakunnan johdossa 1. elokuuta 2009. Häntä kohtaan osoitettiin syytöksiä lapsen seksuaalisesta hyväksikäytöstä.

## Lähteet
Antonio Lucibello

**Antonio Lucibello** (s. 25. helmikuuta 1942 Spezzano Albanese) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 23. heinäkuuta 1967 ja nimitettiin Thurion titulaariarkkipiispaksi sekä apostoliseksi nuntiukseksi Gambiaan, Guineaan ja Liberiaan 8. syyskuuta 1995. Piispaksi konsekroinnin suoritti 4. marraskuuta Angelo Sodano, jota avustivat Giuseppe Uhac ja Andrea Cassone. Vuonna 1996 Lucibello nimitettiin lisäksi apostoliseksi nuntiukseksi Sierra Leoneen.

27. heinäkuuta 1999 Lucibello sai nimityksen apostoliseksi nuntiukseksi Paraguayhyn, sitten 27. elokuuta 2005 Turkkiin ja Turkmenistaniin.

## Lähteet
The Running Man (yhtye)

**The Running Man** oli lyhytikänen englantilainen progeyhtye. Yhtyeessä soittivat Ray Russell (kitara), Alan Greed (basso) ja Alan Rushton (rummut). Yhtye teki yhden levyn, *[[The Running Man]]*, vuonna 1972. Russell oli soittanut aikaisemmin The John Barry Seven -yhtyeessä. Myöhemmin Russell perusti omaa nimeään kantavan The Ray Russell Bandin.

## Diskografia
*
Rusomuurarimehiläinen

**Rusomuurarimehiläinen** (*Osmia bicornis*) on mehiläislaji, joka kuuluu muurarimehiläisten (*Osmia*) sukuun.

Laji on vähitellen levinnyt Etelä-Suomeen, jossa se havaittiin ensimmäisen kerran vuonna 2006 Imatralla. Se parveilee huhti-toukokuussa, mutta naaraat elävät erakkona muut ajat. Se muuraa pesän erilaisiin koloihin, mistä tulee sen nimi.

Sen varsinaista levinneisyysaluetta ovat Afrikka, Eurooppa, Pohjois-Aasia (lukuun ottamatta Kiinaa). Siitä ei ole ihmiselle haittaa, vaan Luonnontieteellinen keskusmuseo pitää sitä tervetulleena lisänä.

## Lähteet

## Aiheesta muualla
*Rusomuurarimehiläinen leviää Etelä-Suomessa
*Muurarimehiläinen - Imatralta maalle uusi muurarimehiläinen 
*ITIS: ''Osmia rufa''
Sytokromi-b5-reduktaasi

.
**Sytokromi-b<sub>5</sub>-reduktaasi** eli **methemoglobiinireduktaasi** on entsyymi, joka osallistuu veren punasolujen methemoglobiinin pelkistämiseen hemoglobiiniksi. Entsyymi siirtää elektroniparin NADH-molekyyliltä ferrisytokromi b5:lle, joka pelkistyy ferrosytokromi-b5:ksi. Tämä proteiini puolestaan pelkistää methemoglobiinin hemoglobiiniksi. Sytokromi-b5-reduktaasin EC-numero on EC1.6.2.2 ja CAS-numero 9032-25-1. 

## Toiminta
Ihmisen punasolujen sytokromi-b5-reduktaasin aminohappoketju koostuu 275 aminohaposta ja mikrosomeissa esiintyvä entsyymi on 25 aminohappoa pidempi. Toimiakseen entsyymi tarvitsee koentsyymikseen FAD-molekyylin. Sytokromi-b5-reduktaasin rakenteessa on spesifiset kohdat sekä substraattina toimivan NADH:n että FAD:n sitoutumiselle. Entsyymin toimintaa inhiboivat muun muassa elohopea, p-kloorimerkuribentsoehappo ja eräät lääkkeet kuten mepakriini ja dikumaroli.

Mutaatiot sytokromi-b5-reduktaasin tuotantoa ohjaavissa geeneissä voivat johtaa entsyymin puutostilaan. Mutaatiot ovat resessiivisiä ja periytyvät autosomaalisesti. Sairauden tyypillisiä oireita ovat methemoglobinemia, syanoosi ja vaikea lihasten heikkous rasituksen jälkeen. Vaikeissa tapauksissa puutotilalla voi olla vaikutuksia henkiseen kehitykseen ja se voi olla myös tappava.

## Lähteet
Rauha (Joutseno)

**Rauha** on kylä Lappeenrannassa, entisen Joutsenon kaupungin alueella. Rauhan naapurikyliä ovat Papusenranta, Repokivi ja Asemarinne, jossa sijaitsee Rauhan rautatieasema. Kylässä toimi vuoteen 2000 asti Rauhan psykiatrinen sairaala.

## Matkailu
Rauha sijaitsee luonnonkauniilla paikalla Saimaan rannalla, ja paikalle rakennettiin vuonna 2011 uusi Holiday Club Saimaa. Syksyllä 2012 alueelle valmistui Atreenalin Seikkailupuisto Saimaa.
John C. O’Riordan

**John C. O’Riordan** (6. tammikuuta 1924 Effin – 22. marraskuuta 2016) oli Sierra Leonessa toiminut irlantilainen roomalaiskatolinen piispa. Hänet vihittiin spiritaanien papiksi 29. kesäkuuta 1952 ja nimitettiin Keneman hiippakunnan johtoon 4. kesäkuuta 1984. Piispaksi vihkiminen seurasi 2. joulukuuta. Pääkonsekraattorina toimi Joseph Henry Ganda, jota avustivat Michael Kpakala Francis ja Boniface Nyema Dalieh.

O’Riordan jäi eläkkeelle 26. huhtikuuta 2002.

## Lähteet
Boniface Nyema Dalieh

**Boniface Nyema Dalieh** (9. joulukuuta 1933 Pleebo – 25. huhtikuuta 2014) oli liberialainen roomalaiskatolinen piispa. Hänet vihittiin papiksi Cape Palmasiin 11. heinäkuuta 1965 ja nimitettiin sen apostoliseksi vikaariksi sekä Talaptulan titulaaripiispaksi 17. joulukuuta 1973. Piispaksi vihkiminen seurasi 17. maaliskuuta 1974. Pääkonsekraattorina toimi Thomas Joseph Brosnahan, jota avustivat Francis Carroll ja Anthony Saliu Sanusi.

Dalieh sai 19. joulukuuta 1981 nimityksen Cape Palmasin piispaksi, jona hän toimi, kunnes jäi eläkkeelle 15. lokakuuta 2008.

## Lähteet
Martti Hanhela

**Martti Hanhela** (s. 14. syyskuuta 1955) on suomalainen luontokuvaaja ja -äänittäjä, joka aloitti uransa vuonna 1975. Hänen veljensä on luontokuvaaja Heino Hanhela.  Samanaikaisesti veljekset perustivat uuden yhtiön, jonka nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.

## Yritykset

### Velj. Hanhela Ky
Veljekset Martti ja Heino Hanhela perustivat yhteisen yrityksen Velj. Hanhela Ky vuonna 1978. Yrityksen kautta veljekset hyödynsivät tallentamansa luonnonkuvat ja -äänitteet. Vuonna 1988 suuri kustantaja osti veljeksien yhtiön.

### M. ja H. Hanhela Oy
Samoihin aikoihin kun veljekset myivät Velj. Hanhela Ky -yrityksen, he perustivat toisen yrityksen ammattiensa tueksi. Yrityksen nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.

M. ja H. Hanhela Oy sijaitsee Utajärvellä, Särkijärven kylässä. Yrityksen toimitiloja sijaitsee myös Ylikiimingissä.

## Lähteet
* M. ja H. Hanhela Oy:n kotisivut
Heino Hanhela

**Heino Hanhela** (s. 26. helmikuuta 1953) on suomalainen luontokuvaaja ja -äänittäjä. Hänen veljensä on luontokuvaaja Martti Hanhela. Veljeksien omistuksessa toimii yhtiö M. ja H. Hanhela Oy, joka sijaitsee Utajärven Särkijärven kylässä. Yhtiön toimitiloja sijaitsee myös Ylikiimingissä. Yritys tuottaa ja julkaisee veljesten kuvaamia luontoaiheisia juttuja.

Veljeksien tuotantoa on esitetty mm. Yle TV1 -kanavalla. Tärkeimmät luontokuvausvideot on kuvattu 1980–1990 -luvuilla. Vuosina 1978–1988 veljekset omistivat yrityksen Velj. Hanhela Ky, joka myytiin suurelle kustantajalle.

## Lähteet
* M. ja H. Hanhela Oy:n kotisivut
The Running Man (albumi)

**The Running Man** on The Running Man -yhtyeen vuonna 1972 julkaistu albumi.

## Kappaleet
# 
# 
# 
# 
# 
# 
# 
# 
# 
# 

## Muusikot
* Harry Beckett – flyygelitorvi, trumpett
* Roy Cameron – laulu
* Alan Greed – basso, urut, piano, laulu
* Ray Russell – basso, kitara, piano, laulu
* Alan Rushton – rummut

## Aiheesta muualla
* CD-levy Ak 111CD
Tuomas Keskimäki

**Tuomas Keskimäki** (s. 8. syyskuuta 1984 Eura) on satakuntalainen kirjailija, sanoittaja ja muusikko.

Keskimäki on julkaissut useita runoteoksia, sekä yhden romaanin, vuonna 2018.

Keskimäki aloitti yhteistyön folkmetal-orkesteri Korpiklaanin kanssa vuonna 2011 ja on ollut sen jälkeen yhtyeen päätoiminen sanoittaja. Keskimäki on sanoittanut myös Korpiklaanin keulahahmon Jonne Järvelän molemmat Jonne -nimen alla ilmestyneet sooloalbumit vuosina 2014 ja 2017.

Keskimäen sanoittama albumi "Jylhä" oli ehdolla vuoden 2022 Emma-gaalassa parhaan metallialbumin kategoriassa. 

Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.

Musiikin puolella Keskimäki on aiemmin soittanut ja/tai sanoittanut sellaisissa orkestereissa kuin Kirjoitusvirhe, Otavanpoika, Taivaannaula, Apea ja Sammontakojat. 
Nykyään Keskimäki on sanoittaja ja vokalisti yhtyeessä Hiidenhauta, sanoittaja, säveltäjä ja kitaristi yhtyeessä Kammo, kitaristi ja säveltäjä yhtyeessä May Fielding, sekä tekee musiikkia sooloprojektissaan Tuomas Antti Artig.

Keskimäki on toistuvasti kertonut julkisuudessa olevansa innokas historian harrastaja, ja usein hänen runonsa ovatkin käsitelleet historiaa, luontoa, mytologiaa ja uskontoja. 

## Teokset
### Runokokoelmat
* 
* 
* 
* 

### Romaanit
* 

## Sanoitukset musiikissa
### [[Kirjava lintu]]
* Unilintu (Kuu Records, 2012)

### [[Hiidenhauta]]
* Surma Saapuu Suota Myöten (2013)
* Eikä Aurinko Valaise (2013)
* Noitia on minun sukuni (Inverse Records, 2014)
* 1695 (Inverse Records, 2018)
* Riivin (Inverse Records, 2020)

### [[Korpiklaani]]
* Manala (Nuclear Blast, 2012)
* Noita (Nuclear Blast, 2015)
* Live at Masters of Rock DVD (Nuclear Blast, 2017)
* Kulkija (Nuclear Blast, 2018)
* Jylhä (Nuclear Blast, 2021)

### [[Jonne-yhtye|Jonne]]
* Jonne (Playground Music, 2014)
* Kallohonka (Playground Music, 2017)
* Kaiho, Tuhka, Autere - Single-trilogia (2018/2019)

### [[Sammontakojat]]
* Poikahinen, Louhi (2018)
* Syntymä, 1000 virttä (2019)

## Aiheesta muualla
* Spotify playlist Keskimäen sanoituksista

## Lähteet
Anchawadi

**Anchawadi** on maalaiskunta Gaon alueen Gaon piirissä Malissa. Kunnassa on 19&nbsp;300 asukasta (vuonna 2009).

Anchawadin kunta rajoittuu pohjoisessa Kidalin alueeseen, idässä Ménakan ja Ansongon piireihin, etelässä Gaon piirin Gaberon sekä lännessä Gaon, Soni Ali Berin ja Tilemsin kuntiin. Seutu kuuluu kuivuudesta kärsivään Sahelin vyöhykkeeseen.

Kuntaan kuuluu 40 paimentolaisryhmää. Sen keskuspaikka on Djebock, joka sijaitsee 45 kilometriä Gaosta itään. Asukkaat ovat etupäässä tuaregeja, arabeja ja fulbeja. Vallitseva uskonto on islam.

Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit. Lisäksi viljellään durraa sekä harjoitetaan keräilyä, kaupankäyntiä ja käsityöammatteja.

Kunnassa on kymmenkunta alakoulua, yksi yläkoulu sekä kaksi koulutus- ja kehityskeskusta (CED). Djebockissa on terveyskeskus ja lisäksi on yksi terveysasema.

## Lähteet
Hamzakoma

**Hamzakoma** (myös *Hanzakoma*) on maalaiskunta ja sen keskuspaikka Timbuktun alueen Gourma-Rharousin piirissä Malissa. Se sijaitsee Nigerjoen sivuhaaran varrella 55 kilometriä Gourma-Rharousista länteen. Kunnassa on 7&nbsp;900 asukasta (vuonna 2009).

Hamzakoman kunnan pinta-ala on arviolta 3285 neliökilometriä. Se rajoittuu pohjoisessa Gourma-Rharousin piirin Sérérén ja Rharousin, idässä Ouinerdenin, etelässä Inadiatafanen ja lännessä Haribomon kuntiin sekä luoteessa Timbuktun piirin Lafian, Bourem-Inalyn ja Berin kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Kunnan pohjoisrajalla virtaa Nigerjoki. Pohjoisessa on myös joukko vadeja ja ajoittain kuivuvia järviä.

Kuntaan kuuluu yksi kylä ja 23 paimentolaisryhmää. Asukkaat ovat tuaregeja, belloja ja songhaita. Vallitseva uskonto on islam.

Seudun pääelinkeino on karjanhoito. Lisäksi harjoitetaan maanviljelyä, kalastusta ja kaupankäyntiä. Palveluihin kuuluu muutama koulu ja kaksi terveysasemaa.

## Lähteet
Banikane

**Banikane** on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Nigerjoen varrella 25 kilometriä piirin keskuksesta Rharousista itään. Kunnassa on 9&nbsp;400 asukasta (vuonna 2009).

Banikanen kunta rajoittuu pohjoisessa Timbuktun piirin Berin, idässä Bouremin piirin Bamban, etelässä Gourma-Rharousin piirin Ouinerdenin ja lännessä Rharousin kuntaan. Seutu kuuluu aavikoitumisesta kärsivään Sahelin vyöhykkeeseen.

Kuntaan kuuluu kahdeksan kylää ja viisi paimentolaisryhmää sekä Egayenen yhteisö. Asukkaat ovat etupäässä songhaita, tuaregeja ja bozoja. Vallitseva uskonto on islam.

Seudun pääelinkeinot ovat maanviljely ja karjanhoito. Lisäksi harjoitetaan kalastusta, kaupankäyntiä ja käsityöammatteja. Monet käyvät ansiotöissä Malin kaupungeissa tai ulkomailla.

Kunnassa on kuusi koulua, jotka tavoittavat yli 90 % ikäluokasta. Egacharissa on terveysasema.

## Lähteet
Outta My Head (kappale)

”**Outta My Head**” on Suomen kuudennen Idols-voittajan Diandran toinen single, hänen heinäkuussa 2012 julkaistavalta debyyttialbumilta. Kappale on alun perin itävaltalaisen Popstars-tyttöbändi BFF:n vuonna 2011 julkaisema debyyttisingle. Kappale kuultiin ensimmäisen kerran YleX:n Uuden musiikin aamuvuorossa 4. kesäkuuta 2012 ja digitaalisesti se julkaistiin 13. kesäkuuta.

Kappaleeseen kuvattiin musiikkivideo heinäkuussa 2012.

## Kappaleet
#

## Listasijoitukset

## Lähteet
Antero Raimo & Ovet

**Antero Raimo & Ovet** on suomalainen vuonna 1992 perustettu humppayhtye. Sen perustajajäsenet olivat toisensa tunteneita vantaalaisia ja helsinkiläisiä opettajia. Yhtye on esiintynyt muun muassa Provinssirockissa ja Ankkarockissa. Tunnetuimpia kappaleita ovat ”Mustikanpoiminta”, ”Kiitos minä” ja ”Nassulan saunavuoro”.

## Diskografia

* *Uushumppaa* (1994, kuuden kappaleen CD-single, omakustanne)
* *Humpan geometria* (1995, GEE! Records)
* *Iso Antero ja pienet ranskalaiset* (1997, GEE! Records)
* *Kesäloma maalla* (1997, omakustanne)
* *Kiitos Minä* (2002, omakustanne)
* *Kolestroli 7.8* (2006, omakustanne)
* *Parhaat Palat* (2006, kokoelma, Samsara Records, myös samanniminen nuottikirja julkaistu, Spiridom)
* *Ihre schönsten Humppa Hits* (2008, saksankielisiä versioita kappaleista)
* *Mustikanpoiminta* (2009, 3 CD:n box, jossa CD:t Humpan geometria, Kesäloma maalla ja Kiitos minä)
* *Elämä on vaarallista* (2013, Samsara Records)

## Kokoonpano

* Raimo Laine: laulu
* Jari Rönkkö: rummut
* Petri Sinivuori: basso
* Tero Ylevä: harmonikka
* Kimmo Salmela: kitara
* Matti Kervinen: keyboard

Aiempia jäseniä ovat Tuomo Korpela (basso), Hannele Voutilainen (viulu), Tero Siivonen (harmonikka, koskettimet), Matti Jordman (trumpetti, mandoliini) ja Mikko Jordman (kitara).

## Lähteet

## Aiheesta muualla

* Yhtyeen verkkosivusto
* 
*
Gabero

**Gabero** on maalaiskunta Gaon alueen Gaon piirissä Malissa. Sen pinta-ala on 3&nbsp;500 neliökilometriä. Asukkaita on 25&nbsp;700 henkeä (vuonna 2009).

Gaberon kunta rajoittuu lännessä Gaon piirin N’Tillitin, pohjoisessa Gounzoureyen, idässä Anchawadin sekä etelässä Ansongon piirin Baran kuntiin. Seutu kuuluu Sahelin vyöhykkeeseen. Sen läpi virtaa Nigerjoki.

Kuntaan kuuluu 15 kylää ja yksi paimentolaisryhmä. Keskuspaikka on Haoussa Foulane, joka sijaitsee 45 kilometriä Gaosta etelään. Asukkaat ovat fulbeja, songhaita, tuaregeja, sorkoja, bozoja sekä arabeja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.

Kunnassa on yhdeksän ala- ja kolme yläkoulua sekä kolme koulutus- ja kehityskeskusta (CED). Terveyskeskuksia on kolme.

## Lähteet
Aleksanteri II:n patsas (Moskova)

**Aleksanteri II:n patsas** on Aleksanteri II:n kunniaksi pystytetty monumentti Kristus Vapahtajan katedraalin lähellä Moskovassa. Muistomerkki paljastettiin vuonna 2005. Aikaisempi monumentti paljastettiin vuonna 1898 ja tuhottiin vuoteen 1931 mennessä. Monumentti tunnetaan myös nimellä **Keisari Aleksanteri II:n muistomerkki**. 

## Alkuperäinen muistomerkki
Alkuperäistä muistomerkkiä alettiin rakentaa vuonna 1893, ja se valmistui vuonna 1898. Sen suunnittelivat Aleksandr Opekušin, Pjotr Žukovski ja Nikolai V. Sultanov. Alkuperäisen veistoksen jalusta oli valmistettu Suomen Karjalasta tuodusta punaisesta graniitista. Patsas paljastettiin elokuussa 1898 suurin juhlallisuuksin ja keisariparin läsnäollessa. Muistomerkin patsas tuhottiin vuonna 1918, mutta vasta vuonna 1931 tuhottiin koko muistomerkki Stalinin määräyksestä. 

### Kuvia

Tiedosto:Moscow, Alexander II Memorial.jpg|Aleksandr Opekušin, Pjotr Žukovski, Nikolai V. Sultanov (arkkitehti), Aleksanteri II:n monumentti, 1889–1918.
File:Kremlin-1900.jpg|Alkuperäisen monumentin asema Moskovan Kremlissä.
File:Moscow Panorama 1901.jpg|Muistomerkki kaupungin panoraamassa.


## Uusi muistomerkki
Nykyisen muistomerkin rakentaminen aloitettiin vuonna 2004, ja se valmistui seuraavana vuonna. Nykyinen Aleksanteri II:n patsas on pienempi kuin alkuperäinen. Aleksanteri II:n patsas on viisi metriä korkea pronssiveistos, joka on viisimetrisen jalustan päällä. Veistoksen jalustassa olevassa laatassa lukee Aleksanteri II:n saavutuksia, muun muassa se, että hän vapautti miljoonia talonpoikia orjuudesta.

### Kuvia

Tiedosto:Russia-Moscow-Emperor Alexander II Monument-2.jpg|Alexander Rukavishnikov, Aleksanteri II:n monumentti, 2005.


## Katso myös
*Luettelo Aleksanteri II:n patsaista ja muistomerkeistä

## Lähteet

## Aiheesta muualla
 kuvia alkuperäisestä monumentista
 kuvia nykyisestä monumentista
TUL:n pesäpallomestaruus 1973

**Työväen Urheiluliiton miesten pesäpallomestaruus vuonna 1973** ratkaistiin Ruukissa 9.9. Mestaruuden voitti Jokioisten Koetus, toiseksi tuli Jyväskylän Lohi ja kolmanneksi Ruukin Into. Mestarijoukkueessa pelasivat: Esa Hacklin, Tapio Hacklin, Martti Pomell, Jorma Hacklin, Pentti Hacklin, Timo Hacklin, Harri Filppula, Matti Kallio, Kalervo Mäntyvaara, Leo Lehti, Reino Saarela, pelinjohtaja Risto Lintula.

Ikämiesten mestaruuden voitti Keljon Viesti, seuraavina Jyväskylän Lohi, Hyvinkään Apollo ja Forssan Alku. 

15-vuotiaiden sarjassa paras oli Jyväskylän Lohi, seuraavina Jokioisten Koetus, Loimaan Leisku ja Forssan Alku.

## Lähteet

* TUL:n toimintakertomus 1973
Nick Út

**Huỳnh Công "Nick" Út** (29. maaliskuuta 1951 Long An) on vietnamilainen sota- ja celebrity-kuvaaja, jonka tunnetuin työ on Pulitzer- ja World Press Photo -palkittu valokuva Trang Bangin napalm-iskun runtelemasta tytöstä Phan Thị Kim Phúcista 8. kesäkuuta 1972. Uutistoimisto Associated Pressin (AP) julkaisemasta mustavalkoisesta valokuvasta tuli Vietnamin sodan tunnetuin symboli. Sodan viimeisinä päivinä huhtikuussa 1975 Nick Út evakuoitiin ilmateitse Filippiinien kautta pakolaisleirille Camp Pendletoniin Kaliforniaan. Hän työskentelee edelleen AP:n palveluksessa ja asuu Yhdysvalloissa.

## Lähteet

## Aiheesta muualla
*Nick Út muistelee päivää, jolloin valokuva otettiin
Sirkka Kupila-Ahvenniemi

**Sirkka Kupila-Ahvenniemi** (o.s. Kupila) (5. heinäkuuta 1927 Vaasa – 1. huhtikuuta 2012 Seinäjoki) oli suomalainen professori. Hän oli vuodesta 1963 Oulun yliopiston kasvitieteen apulaisprofessori ja vuodesta 1966 kasvifysiologian professori, eläkkeelle hän jäi 1991.

Kupila-Ahvenniemen vanhemmat olivat Akseli Kupila ja Vieno Pellinen. Hän tuli ylioppilaaksi Vaasan yhteiskoulusta 1946 ja valmistui Helsingin yliopistosta filosofian kandidaatiksi 1954, farmaseutiksi ja filosofian lisensiaatiksi 1956 ja tohtoriksi 1958. Post doc -tutkijana Ottawassa Kanadassa Kupila-Ahvenniemi oli 1958–1960 ja ASLA Fulbright -stipendiaattina Kalifornian yliopistossa Davisissa 1961–1962. Turun yliopiston assistentti hän oli 1960–1964, kasvitieteen dosentti 1963–1970, vt. apulaisprofessori 1962–1963 ja vs. professori 1963. Oulun yliopiston apulaisprofessori Kupila-Ahvenniemi oli 1963–1966, vt. professori 1965–1966 ja professori 1967–1991. Kasvitieteen laitoksen esimiehenä hän toimi 1971–1980 ja varajohtajana 1985–1991 sekä elektronioptiikan laitoksen johtokunnan jäsenenä ja johtokunnan puheenjohtajana 1970–1988. Kupila-Ahvenniemellä oli useita luottamistehtäviä oman alansa kotimaisissa ja kansainvälisissä järjestöissä, mutta myös esimerkiksi Professoriliitossa ja Oulun akateemisten naisten yhdistyksessä, Suomalaisen tiedeakatemian jäsen hän oli vuodesta 1975. Oulun yliopisto maalautti taiteilija Paavo Tolosella Kupila-Ahvenniemen muotokuvan 1987.

Kupila-Ahvenniemi kehitti kasvien aineenvaihduntaa, hormonaalista säätelyä ja solubiologiaa käsittelevää opetusta. Virkakautensa alussa hän kehitti alkuvaiheissaan ollutta opetustyötä ja oli myös tutkimustyössä edelläkävijä. Hän haki oppia alan tutkimusmenetelmistä ulkomailla ja edisti tutkimustyötä myös kansainvälisesti. Hänen keskeistä tutkimusalaansa oli mänty, jonka kukkimisen ja talvesta selviytymisen biologisista perusteita saatiin hänen työnsä ansiosta uutta tietoa. Kupila-Ahvenniemi oli perustamassa myös Biocenter Oulua.

Kupila-Ahvenniemen puoliso vuodesta 1963 oli maanviljelijä Viljo Ahvenniemi (s. 1930).

## Lähteet
50–50 (visailuohjelma)

**50:50** on tietokilpailu, joka tarjoaa suuria rahasummia vastaamalla joukkoon eritasoisia ja satunnaisia monivalintakysymyksiä. Formaatti on spin-off *[[Haluatko miljonääriksi?]]* -visailuohjelmasta. Formaatin on luonut 2waytraffic ja sitä esitetään monissa maissa ympäri maailmaa.

## Säännöt
Ensimmäisellä kierroksella pelaavan parin täytyy vastata kymmeneen kysymykseen. Kukin kysymys on arvoltaan eri satunnaisen summan, ja kaikki voitetut rahat menevät jättipottiin (*jackpot*). Jos missä tahansa vaiheessa kysymykseen vastataan väärin, jättipotin summa puolittuu. Pari pelaa yhdessä, mutta heidän pitää vastata kuhunkin kysymykseen erikseen ja voivat siksi vaihtaa toistensa vastauksia. Kymmenennen kysymyksen jälkeen pelaava pari ottaa jättipottimääränsä finaaliin, jossa heillä on mahdollisuus moninkertaistaa määrä kymmenellä.

Vain yksi pelaaja parista näkee kysymyksen ja sen kaksi vastausta, ja hänellä on vain kymmenen sekuntia aikaa valita yksi. Juontaja kääntyy kohti toista pelaajaa ja esittää tälle kysymyksen ja sen vastauksen, jonka ensimmäinen pelaaja valitsi. Hän ei esitä sitä vastausta, jonka kumppani hylkäsi. Pelaaja 2:n täytyy päättää, onko hän samaa mieltä pelaaja 1:n kanssa kysymykseen liittyen, vai valitseeko eri vaihtoehdon. Juontaja esittää kaikki viisi kysymystä finaalissa täsmälleen samalla tavalla. Pelaaja 2:n on tutkittava kaikki jäljelle jääneet viisi vastausta ja tehdä ratkaiseva päätös siitä, kuinka monta kysymystä he ajattelevat saaneen oikein. Mitä enemmän oikeita vastauksia pelaajat ovat saaneet oikein, sitä suuremmaan määrän he voivat voittaa.

## Kansainväliset versiot
Ricardo Triviño

**Ricardo Triviño** (s. 5. helmikuuta 1973 Monterrey, Meksiko ) on meksikolainen ralliautoilija. Hän aloitti uransa rallin MM-sarjassa vuonna 2002 Katalonian rallissa. Hän kilpaili yksittäisissä WRC-kilpailuissa vuosina 2002-11. Vuonna 2011 Triviño voitti Carrera Panamericana-sarjan mestaruuden. Vuonna 2012 Triviño kilpailee PWRC-sarjassa. Hän saavutti uransa ensimmäiset WRC-pisteet ajamalla kymmenenneksi meksikon rallissa.

Triviño on seitsenkertainen NACAM-rallisarjan mestari ja kaksinkertainen Meksikon sarjan mestari.

## Lähteet
TUL:n pesäpallomestaruus 1974

**Työväen Urheiluliiton miesten pesäpallomestaruus vuonna 1974** ratkaistiin Tervakoskella 7.9. Mestaruuden voitti Jokioisten Koetus, toiseksi tuli Jyväskylän Lohi ja kolmanneksi Tervakosken Pallo-Jehut. Mestarijoukkueessa pelasivat: Markku Leino, Timo Hacklin, Leo Lehti, Harri Filppula, Martti Pomell, Tapio
Hacklin, Matti Kallio, Jorma Hacklin, Kalervo Mäntyvaara, Raineri Vilppula, Hannu Hätönen, Jouko Heinämäki ja pelinjohtajana Risto Lintula.
Ikämiesten mestaruuden voitti Forssan Alku, toiseksi sijoittui Keljon Viesti ja kolmanneksi Hyvinkään Apollo. 

15-vuotiaiden sarjassa paras oli Jyväskylän Lohi, seuraavina olivat Loimaan Leisku, Jokioisten Koetus, Forssan Alku ja Humppilan Veikot.

## Lähteet

* TUL:n toimintakertomus 1974
Toyota Corona Mark II

**Toyota Corona Mark II** tai Mk II oli Toyota Motor Corporationin mallisarja, jota valmistettiin vuodesta 1968 vuoteen 2007. Samalla mallimerkinällä on valmistettu useita eri korimalleja ja eri markkina-alueilla Mark II on kulkenut myös täysin eri mallinimellä. Vaikka samaa mallia on myyty monella eri nimellä, on korimallin koodi kuitenkin sama ympäri maailman.

Suomen markkinoille tuotiin Corona Mk II:n ensimmäisen ja toisen sukupolven malleja, kaikkina koriversioina.
Kolmannen (X30 / X40, 1976–1980 )  ja neljännen ( X50 / X60, 1980–1984 ) sukupolven mallit myytiin täällä nimellä **[[Toyota Cressida]]**.

## Ensimmäinen sukupolvi (1968–1972) T60 / T70

Corona Mk II esiteltiin vuonna 1968 Japanissa ja myös vienti aloitettiin samana vuonna. Kokoluokassaan se sijoittui jo markkinoilla olevien, pienemmän Coronan ja isomman Crownin väliin. Pohjalevynä käytettiin jo olemassa olevaa Coronan rakennetta, mutta kooltaan Mk II oli isompi niin ulkoa kuin sisätiloiltaan. Sisätilojen varustus oli oman aikakautensa parhaimpia, jotkin varusteet olivat samoja ylellisemmän Crownin kanssa.

Tekniikan järjestely oli aikakaudelleen tyypillinen, moottori edessä pitkittäin, sen jatkeena vaihdelaatikko ja takapyöräveto. Vaihteenvalitsin oli sedan- ja coupé-mallissa lattiassa, farmarimallissa oli rattivalitsin, koska etupenkki oli yhtenäinen kolmen hengen sohvaistuin. Lattiavalitsimella vaihteisto oli 4-portainen, rattivalitsimella 3-portainen.
Etupyörien ripustus oli järjestetty päällekkäisin kolmiotukivarsin ja kierrejousin. Jäykkä taka-akseli oli ripustettu pitkittäisin lehtijousin.

Eurooppaan tuotujen versioiden moottorivaihtoehdot olivat aluksi T60 sedan ja T70 coupe -malleissa 1.5 2R ja 1.6 7R. Mallistolle parikin kertaa tehdyn kasvojenkohotuksen myötä myös moottorivalikoimaa muutettiin, kun 1.6 7R-moottorin tilalle tuli 1.7 6R.
Myös mallimerkinnän loppunumero vaihtui kasvojenkohotuksen myötä.
RT62 sedan ja RT72 coupe -mallien moottorina oli 1.9 8R
RT63 sedan, RT73 coupe ja RT78 / 79 farmari -mallien moottorina oli 2.0 18R.

## Toinen sukupolvi (1972–1976) X10 / X20

Toisen sukupolven Corona Mark II oli nyt saanut oman, X-sarjan, pohjalevyn, Corona Mk I:n T-pohjalevyn tilalle. Korimallien merkinnät olivat siten myös muuttuneet edellisistä, X20 oli nyt mallimerkintänä 2-ovisille coupeille, kun  the X10 oli sedan ja farmarimallien koodi. Joillain markkina-alueilla oli saatavana keulalle kuusisylinterisiä rivimoottoreita, Suomeen Corona Mk II:a ei näillä koneilla tuotu. Coupe malleja tuotiin Eurooppaan perusversiota tehokkaammalla 18R-G moottorilla. Kori oli kokenut edeltäjäänsä verraten täydellisen muodonmuutoksen. Vuonna 1973 mallit saivat osakseen keulan ja perän kevyen muutoksen.

Euroopan moottoriversiot:

*1.7 6R
*2.0 18R
*2.0 18R-G DOHC
Eyvind Brynildsen

**Eyvind Brynildsen** (s. 14. tammikuuta 1988) on norjalainen ralliautoilija.

## Ura
Brynildsenin ensimmäinen kilpailu rallin MM-sarjassa oli vuonna 2006 Ruotsin rallissa. Hän on kilpaillut yksittäisissä MM-sarjan kilpailuissa vuosina 2007-2011. Vuosina 2008-2009 Brynildsen kilpaili PWRC-sarjassa ja vuosina 2010-2011 SWRC-sarjassa. Vuonna 2012 Brynildsen saavutti uransa ensimmäiset MM-sarjan pisteet ajamalla kymmenenneksi Ruotsin rallissa. Hän on kilpaillut WRC2-sarjan lisäksi rallin EM-sarjassa. Hän on Norjan sarjan mestari vuosilta 2015 ja 2017.

Brynildsen voitti toukokuussa 2025 Ruotsissa ajetun EM-sarjan kilpailun. Brynildsen ajaa rallia osa-aikaisesti ja toimii Rally.tv:n kommentaattorina.

## Lähteet
Kawasaki Ki-48

**Kawasaki Ki-48 Sokei** (liittoutuneiden raportointinimi *Lily*) oli keisarillisen Japanin armeijan ilmavoimien kaksimoottorinen keskiraskas pommikone toisessa maailmansodassa. Koneen suunnittelijan Takeo Doin, esikuvana oli neuvostoliittolainen Tupolev SB-2.

Konetyyppiä valmistettiin vuosina 1940–1945 lähes 2&nbsp;000 kappaletta. Sen nopeus oli 505&nbsp;km/h. Puolustusaseistuksena oli kolme 7,7&nbsp;mm konekivääriä, kaikki omissa ampumoissa. Enimmäispommikuorma oli 800&nbsp;kiloa.

Konetyypin muita käyttäjämaita olivat Kiina , Indonesia ja Taiwan, jotka olivat saaneet käyttöönsä lähinnä sotasaalis -koneita.

## Tekniset tiedot
Teknisiä tietoja koskevat arvot ovat viimeisimmistä valmistetuista alatyypeistä.

## Lähteet
*Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 143-144 (englanniksi) 

### Viitteet

## Aiheesta muualla

*
*http://www.avionslegendaires.net/kawasaki-ki-48-lily.php 
*http://www.century-of-flight.freeola.com/Aviation%20history/photo_albums/timeline/ww2/Kawasaki%20Ki%2048%20Lily.htm
Rakkaudella katettu

**Rakkaudella katettu** on Sub -kanavan ohjelma, jossa etsitään tosirakkautta hyvän ruoan kautta. Sinkut, jotka ovat toisilleen tuntemattomat yrittävät tehdä vaikutukset vastakkaiseen sukupuoleen kokkauksillaan. Menun avulla tehdään päätös tulevista sokkotreffeistä. Sarja perustuu "Dinner Date" -formaattiin.

## Jaksot
Yazeed Al-Rajhi

**Yazeed Al-Rajhi** (s. 5. toukokuuta 1981 Riad, Saudi-Arabia) on saudiarabialainen ralliautoilija. Hän ajoi ensimmäisen rallikilpailunsa vuonna 2007 Jordanian rallissa. Seuraavana vuonna hän ajoi ensimmäistä kertaa rallin MM-sarjan kilpailussa Argentiinan rallissa. Vuonna 2009 hän kilpaili IRC-sarjassa ja Lähi-idän rallisarjassa, jossa hän on saavuttanut viisi voittoa. Uran ensimmäinen pistesija ja tähän asti paras saavutus on ollut kauden 2012 Akropolis-rallin kahdeksas sija. Kaudella 2013 Al-Rajhi ajoi viimeiselle pistesijalle eli 10. Ruotsin rallissa.

## Lähteet

## Aiheesta muualla